**PRILOG IX**

**Kriteriji odabira i pojašnjenja za tip operacije 3.1.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“**

|  |  |  |
| --- | --- | --- |
| **RB** | **KRITERIJI ODABIRA** | **Bodovi** |
| **1** | **Stupanj razvijenost JLS-a u kojem se ulaganje provodi sukladno indeksu razvijenosti** | **10** |
|  | VI skupina JLS  | 10 |
|  | VII skupina JLS  | 8 |
| **2** | **Zemljopisno obilježje naselja u kojem ulaganje provodi (u skladu s popisom naselja Lag-a)** | **20** |
|  | Otok | 20 |
|  | Zaleđe | 18 |
|  | Obala | 16 |
| **3** | **Doprinos kvaliteti života (potencijalni korisnici)** | **20** |
|  | Ulaganja u građevine za ostvarivanje organizirane njege, odgoja, obrazovanja i zaštite djece do polaska u osnovnu školu (dječji vrtići, rekonstrukcija i opremanje prostora za izvođenje programa predškole u osnovnim školama te rekonstrukcija i opremanje prostora za igraonice pri knjižnicama, zdravstvenim, socijalnim, kulturnim i sportskim ustanovama, udrugama te drugim pravnim osobama u kojima se provode kraći programi odgojno-obrazovnog rada s djecom rane i predškolske dobi uz suglasnost Ministarstva znanosti, obrazovanja i sporta sukladno odredbama Zakona o predškolskom odgoju i naobrazbi) | 20 |
|  | Ulaganje u javno dostupnu infrastrukturu otvorenu za sve pojedince i sve interesne skupine (javne zelene površine – parkovi i sl.; pješačke staze; pješačke zone; otvoreni odvodni kanali koji nisu sastavni dio ceste; groblja; javne prometne površine – trgovi, pothodnici, nadvožnjaci, javne stube i prolazi; tržnice; dječja igrališta, sportske i građevine kojim ne upravlja udruga, rekreacijske zone na rijekama i jezerima, biciklističke staze i trake, tematski putovi i parkovi, turistički informativni centri) | 15 |
|  | Ulaganje u multifunkcionalnu društvenu infrastrukturu za javnu uporabu kojom se koristi više od četiri interesnih skupina (društveni domovi, kulturni centri, vatrogasni domovi i spremišta, planinarski domovi i skloništa, sportske građevine, objekti za slatkovodni sportski ribolov)  | 10 |
| **4** | **Broj stanovnika u naselju u kojem ulaganje provodi (u skladu s popisom naselja LAG-a)** | **20** |
|  | Ispod 150 | 20 |
|  | 151 - 499 | 18 |
|  | 500 - 1000 | 16 |
|  | Preko 1000 | 14 |
|   | **Ukupno** | **70** |
|   | **Prag prolaznosti** | **48** |

**Kriterij odabira 1**

Bodovi se dodjeljuju sukladno Odluci o razvrstavanju jedinice lokalne i područne (regionalne) samouprave prema stupnju razvijenosti, NN 132/17.

Link: <https://narodne-novine.nn.hr/clanci/sluzbeni/full/2017_12_132_3022.html>

Područje LAG-a „MORE 249“ prema stupnju razvijenosti:

|  |  |  |
| --- | --- | --- |
| VI skupina JLS  | **10 bodova** | Općina Pirovac, Općina Tribunj |
| VII skupina JLS  | **8 bodova** | Općina Murter-Kornati, Općina Tisno, Grad Vodice, Grad Šibenik, Općina Rogoznica |

**Kriterij odabira 2**

Da bi korisnik ostvario bodove po navedenom kriteriju, sve aktivnosti iz poslovnog plana se moraju provoditi na području otoka /zaleđa/obale koji pripadaju području LAG-a More 249.

Da bi korisnik ostvario **20 bodova** po navedenom kriteriju - OTOK, aktivnosti iz poslovnog plana se moraju provoditi na području: Općine Murter – Kornati, naselja otoka Murtera: Betina, Jezera, Tisno, Krapnja, Zlarina, Žirja, Kaprija s pripadajućim otocima, otok Prvić: Prvić Luka i Prvić Šepurina (naseljeni i nenaseljeni otoci i otočje razvrstani prema Zakonu o otocima u I skupinu a pripadaju području LAG-a More 249).

Da bi korisnik ostvario **18 bodova** po navedenom kriteriju – ZALEĐE, aktivnosti iz poslovnog plana se moraju provoditi na području: Kašića, Putičanja, Dazline, Dubrave kod Tisna,  Grabovci, Gaćelezi, Čista Velika, Čista Mala, Jarebinjak, Ložnice, Oglavci, Podorljak, Sapina Doca, Dvornice.

Da bi korisnik ostvario **16 bodova** po navedenom kriteriju – OBALA, aktivnosti iz poslovnog plana se moraju provoditi na području: naselja Pirovca, Tribunja, naselja Rogoznica, Zečevo Rogozničko, Podglavica, Ražanj, Kanica, Stivašnica, Zatoglav, naselja Vodica i Srime, te naselja Grada Šibenika: Grebaštica, Žaborić, Jadrtovac, Brodarica, Zaton, Raslina.

**Kriterij odabira 3**

Korisnik ostvaruje **20 bodova** za ulaganjeu građevine za ostvarivanje organizirane njege, odgoja, obrazovanja i zaštite djece do polaska u osnovnu školu, a koja se odnosi na: dječji vrtić, rekonstrukciju i opremanje prostora za izvođenje programa predškole u osnovnim školama te rekonstrukciju i opremanje prostora za igraonicu pri knjižnicama, zdravstvenim, socijalnim, kulturnim i sportskim ustanovama, udrugama te drugim pravnim osobama u kojima se provode kraći programi odgojno-obrazovnog rada s djecom rane i predškolske dobi uz suglasnost Ministarstva znanosti, obrazovanja i sporta sukladno odredbama Zakona o predškolskom odgoju i naobrazbi,

Korisnik ostvaruje **15 bodova** za ulaganja u javno dostupnu infrastrukturu otvorenu za sve pojedince i interesne skupine: javnu zelenu površinu – parkovi i sl., pješačku stazu, pješačku zonu, otvoreni odvodni kanal (koji nije sastavni dio ceste), groblje (komunalna infrastruktura i prateće građevine), javnu prometnu površinu (trg, pothodnik, nadvožnjak, javne stube i prolaz koji nisu sastavni dio ceste) tržnicu, dječje igralište, sportsku i građevinu kojom ne upravlja udruga (pod građevinom se podrazumijeva objekt koji sadrži kombinaciju najmanje dvije od slijedećih vrsta projekata; vatrogasni dom i spremišta, društveni dom/kulturni centar, turističko informativni centar, dječji vrtić/igraonica ili biciklistička staza, tematski put i park, javna zelena površina, pješačka staza, pješačka zona i javna prometna površina), rekreacijsku zonu na rijekama i jezerima, biciklističku stazu i traku (koja nije sastavni dio ceste), tematski put i park i turistički informativni centar,

Korisnik ostvaruje **10 bodova** ukoliko ulaže u multifunkcionalnu društvenu infrastrukturu za javnu uporabu kojom se koristi više interesnih skupina (više od četiri), što se mora detaljno opisati u Opisu projekta (Prilog III)) uz Odluku predstavničkog tijela jedinice lokalne samouprave o suglasnosti za provedbu ulaganja na području jedinice samouprave, a koja se odnosi na: društveni dom, kulturni centar, vatrogasni dom i spremište, planinarski dom i sklonište, sportsku građevinu te objekt za slatkovodni sportski ribolov (ribički dom, nadstrešnica i dr.).

**Kriterij odabira 4**

Popis naselja i broja stanovnika po pojedinom naselju naveden je u **Prilogu X** koji je sastavni dio Natječajne dokumentacije.